## Zakon o izmjenama i dopunama Zakona o zaštiti na radu

### NN 114/2003 (19.7.2003.), Zakon o izmjenama i dopunama Zakona o zaštiti na radu

# HRVATSKI SABOR

if !supportEmptyParas endif

1575

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZAŠTITI NA RADU

Proglašavam Zakon o izmjenama i dopunama Zakona
o zaštiti na radu, koji je donio Hrvatski sabor na sjednici 14. srp­nja 2003.

Broj: 01-081-03-2593/2
Zagreb, 16. srp­nja 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ZAŠTITI NA RADU

Članak 1.

U Zakonu o zaštiti na
radu (»Narodne novine«, br. 59/96. i 94/96.) u članku 9. stavku 2. iza riječi:
»sprečavanja nastanka požara i eksplozija,« dodaju se riječi: »osiguranja
stabilnosti objekata u odnosu na statička i dinamička opterećenja«.

Članak 2.

U članku 11. stavak 3.
mijenja se i glasi:

»(3) Popis stranih
propisa koji će se kao pravna pravila u području zaštite na radu primjenjivati
u Republici Hrvatskoj utvrđuje Vlada Republike Hrvatske.«

Članak 3.

U članku 12. stavku 1.
iza riječi: »Ministar nadležan za rad« dodaju se riječi: »uz prethodno
pribavljeno mišljenje predstavnika poslodavaca i sindikata«.

Članak 4.

U članku 13. stavak 3.
mijenja se i glasi:

»(3) Ovlaštenik u
smislu stavka 2. ovoga članka je svaka osoba koja rukovodi radom jednog ili
više radnika na kojeg je prenijeto ovlaštenje u pisanom obliku.«

Iza stavka 3. dodaje se
stavak 4. koji glasi:

»(4) Ovlaštenje iz prethodnog članka poslodavac
daje ugovorom o radu, odnosno drugim aktom kojim se utvrđuje ovlaštenje vezano
za provedbu zaštite na radu.«

Članak 5.

U članku 18. stavku 3.
riječi: »odobrena od nadležnog tijela inspekcije rada« brišu se.

U stavku 7. na kraju
rečenice briše se točka i dodaju riječi: »te djelatnosti u kojima postoji
obveza izrade procjene opasnosti«.

Članak 6.

Članak 20. mijenja se i
glasi:

»(1) Poslodavac koji
zapošljava više od 50 radnika dužan je odrediti jednu ili više osoba za
obavljanje poslova stručnjaka zaštite na radu, sukladno broju zaposlenih,
stanju zaštite na radu, te stupnju opasnosti.

(2) U smislu ovoga
Zakona stručnjak za zaštitu na radu je osoba koja ispunjava posebne uvjete za
obavljanje tih poslova, te s kojom poslodavac sklapa Ugovor o radu, radi
obavljanja poslova zaštite na radu.

(3) Smatrat će se da je
poslodavac ispunio obvezu iz stavka 1. ovoga članka ako je s drugim
poslodavcima osnovao zajed­ničku službu, ugovorio s drugim poslodavcem pružanje
usluga službe ili na drugi odgovarajući način osigurao obavljanje poslova
zaštite na radu.

(4) Na zahtjev poslodavca
na temelju stanja zaštite na radu i procjene opasnosti ministar nadležan za rad
može dozvoliti poslodavcu da poslove zaštite na radu obavlja prema odredbama
članka 19. ovoga Zakona.«

Članak 7.

Članak 21. mijenja se i
glasi:

»(1) Poslodavac koji zapošljava
više od 250 radnika dužan je ustrojiti samostalnu stručnu službu za zaštitu na
radu čija je zadaća praćenje stanja zaštite na radu u pravnoj osobi, te koja u
tu svrhu objedinjava i usklađuje rad na poslovima provedbe zaštite na radu.

(2) Broj zaposlenih
unutar službe treba ovisiti o veličini podu­zeća, organizaciji posla, stanju
zaštite na radu te stupnju opasnosti koji je utvrđen procjenom.

(3) Stručnu službu za
pružanje stručne pomoći, praćenje stanja, unutarnji nadzor i ostale poslove
zaštite na radu može osnovati više poslodavaca na jednoj lokaciji, odnosno
jedan poslodavac, a usluge službe ugovoriti ostali poslodavci na lokaciji.

(4) Poslodavcu koji
zapošljava više od 250 radnika na njegov zahtjev ministar rada može dozvoliti
da ne ustroji službu zaštite na radu ako na temelju stanja zaštite i procjene
proizlazi da ne postoje veće opasnosti i štetnosti po sigurnost i zdravlje
zaposlenika. U tom slučaju poslodavac poslove zaštite na radu organizira po
odredbama članka 20. ovoga Zakona.«

Članak 8.

U članku 26. iza
riječi: »poslodavci« riječ: »i« zamjenjuje se riječju: »ili«.

Dodaje se stavak 2.
koji glasi:

»(2) Ministar nadležan
za rad propisuje program, sadržaj i način provjere znanja.«

Članak 9.

U članku 28. stavku 1. podstavku 3. riječi:
»radno mjesto« zamjenjuju se riječima: »mjesto rada«.

Članak 10.

Članak 30. mijenja se i glasi:

»Poslodavac je dužan omogućiti osposobljavanje
povjerenika radnika za zaštitu na radu za vrijeme radnog vremena i na trošak
poslodavca.«

Članak 11.

U članku 33. dodaje se stavak 3. koji glasi:

»(3) Za svaku težu, skupnu ili smrtnu ozljedu na
radu poslodavac je dužan na uviđaj pozvati povjerenika radnika za zaštitu na
radu.«

Članak 12.

U članku 34. iza stavka 2. dodaje se novi stavak
3. koji glasi:

»(3) Na izdvojenim mjestima rada u smislu
odredaba Zakona o radu ne mogu se obavljati poslovi s posebnim uvjetima rada.«

Dosadašnji stavak 3. postaje stavak 4.

Članak 13.

U članku 35. stavak 3. briše se.

Članak 14.

Podnaslov ispred članka 42. mijenja se i glasi:

»7. KORIŠTENJE SREDSTAVA RADA I OSOBNIH
ZAŠTITNIH SREDSTAVA TE RADNI POSTUPCI«.

Članak 15.

Iza članka 42. dodaje se članak 42.a koji glasi:

»Članak 42.a

Obveza je poslodavca da se kod planiranja i
uvođenja novih tehnologija i opreme, o njihovom utjecaju na sigurnost i
zdravlje radnika posavjetuje s radnicima, odnosno s njihovim predstavnicima.«

Članak 16.

U članku 43. stavku 2., 3. i 4. riječi:
»strojevi i uređaji« u određenom broju i padežu zamjenjuju se riječima:
»sredstva rada« u odgovarajućem broju i padežu.

Iza stavka 4. dodaje se stavak 5. koji glasi:

»(5) Poslodavac je obvezan poduzeti potrebne mjere
kako bi se osiguralo da pristup područjima s posebnim opasnostima i štetnostima
imaju samo radnici koji su dobili odgovarajuće upute i zaštitna sredstva.«

Članak 17.

U članku 57. stavci 3. i 4. mijenjaju se i
glase:

»(3) Osoba odgovorna za koordinaciju zaštite na
radu na gradilištu po posebnom propisu, odnosno odgovarajuća odgovorna osoba u
drugim djelatnostima obavlja poslove koordinatora za zaštitu na radu prilikom
izvođenja radova ili imenuje drugu stručnu osobu kako bi se osiguralo da se
radovi na privremenom zajedničkom radilištu obavljaju na način da se ne
ugrožava sigurnost i zdravlje.

(4) Koordinator za zaštitu na radu organizira
suradnju izme­đu poslodavaca izvođača radova s naglaskom na osiguranju njezine
primjene te sprečavanje ozljeda na radu i opasnosti za zdravlje radnika.«

Iza stavka 4. dodaje se
novi stavak 5. koji glasi:

»(5) Za koordinatora se
mogu postaviti osobe koje posjeduju potrebna stručna znanja vezano za sigurno
izvođenje radova na radilištima.«

Dosadašnji stavak 5.,
koji postaje stavak 6., mijenja se i glasi:

»(6) Osoba odgovorna za
koordinaciju zaštite na radu na gradilištu po posebnom propisu, odnosno druga
odgovorna osoba u drugim djelatnostima dužna je voditi dnevnu evidenciju
poslodavaca i radnika nazočnih na privremenom zajedničkom radi­lištu.«

Članak
18.

U članku 65. stavku 2.
riječi: »sredstvom ili aparatom« zamjenjuju se riječima: »aparatom ili
postupkom«.

U stavku 3. briše se
točka te dodaju riječi: »ili drugih sredstava ovisnosti«.

Članak 19.

U članku 66. stavak 1. mijenja se i glasi:

»(1) Kod poslodavca koji zapošljava 50 ili više
radnika osniva se odbor za zaštitu na radu kao savjetodavno tijelo poslodav­ca.«

Dodaje se novi stavak 2. koji glasi:

»(2) Poslodavac koji zapošljava više od 250
radnika i koji ima više pogona, odnosno pogone na više mjesta izvan sjedišta,
osniva središnji odbor za zaštitu na radu čija je zadaća unapređenje stanja
zaštite na radu u pravnoj osobi.«

Dosadašnji stavak 2. postaje stavak 3.

Dodaje se stavak 4. koji glasi:

»(4) Odredbe stavka 1. ovoga članka ne odnose se
na poslodavce iz članka 20. stavka 4. ovoga Zakona.«

Članak 20.

U članku 68. stavak 2. mijenja se i glasi:

»(2) Predsjednik odbora o sjednicama odbora
obavještava inspektora rada, a inspektor će ocijeniti je li nužna njegova
nazočnost na sjednici.«

Dodaju se novi stavci 3., 4. i 5. koji glase:

»(3) U slučaju smrtne ili kolektivne ozljede na
radu pred­sjednik odbora dužan je sazvati sjednicu u roku od 48 sati od
nastanka ozljede, analizirati uzroke i predložiti odgovarajuće mjere zaštite.

(4) Ukoliko predsjednik odbora propusti sazvati
sjednicu Odbora za zaštitu na radu u roku predviđenom u stavku 3. ovoga članka,
povjerenik radnika ili koordinator ima pravo sazvati sjednicu odbora.

(5) Ukoliko predsjednik odbora propusti sazvati
sjednicu dva puta zaredom u rokovima utvrđenim stavkom 1. ovoga članka,
povjerenik radnika ili koordinator povjerenika ima pravo sazvati sjednicu
odbora.«

Dosadašnji stavak 3.,
koji postaje stavak 6., mijenja se i glasi:

(6) Povjerenik radnika
i član radničkog vijeća dužni su poticati rad Odbora.

Dosadašnji stavak 4. postaje stavak 7.

Članak 21.

Članak 69. mijenja se i glasi:

»(1) Kod poslodavca koji zapošljava 20 ili više
radnika oni između sebe biraju ili imenuju povjerenika radnika za zaštitu na
radu. Broj povjerenika radnika za zaštitu na radu, izbor i njihov mandat
utvrđuje se u skladu s odredbama Zakona o radu kojim su uređena pitanja izbora
radničkog vijeća vodeći računa o zastupljenosti svih dijelova procesa rada.

(2) Bez obzira na broj radnika povjerenik će
biti izabran ili imenovan svagdje gdje to zahtijevaju uvjeti rada (povećana
opasnost za sigurnost i zdravlje radnika, rad na izdvojenim mjestima i sl.). Za
povjerenika zaštite na radu može biti izabrana, odnosno imenovana osoba koja
radi u takvim uvjetima odnosno na izdvojenom mjestu rada.

(3) Sindikat ili sindikati mogu pod uvjetima iz
stavka 2. ovoga članka imenovati povjerenika za zaštitu na radu ukoliko je to
predviđeno kolektivnim ugovorom.

(4) Imenovani
sindikalni povjerenik za zaštitu na radu u pravima i obvezama u potpunosti se
izjednačava s izabranim povjerenikom.

(5) Ako je prema
propisanim kriterijima kod poslodavca izabrano ili imenovano više povjerenika
oni između sebe biraju ili imenuju svog koordinatora.«

Članak 22.

U članku 70. stavku 2.
dodaje se novi podstavak 3. koji glasi:

»- imati pravo uvida i
korištenja dokumentacije vezane za sigurnost i zdravlje radnika,«.

Dosadašnji podstavci 3. do 7. postaju podstavci
4. do 8.

U stavku 4. iza riječi:
»vijeća« dodaju se riječi: »i sindikata«, a riječi: »raskinuti s njim radni
odnos« zamijenjuju riječima: »otkazati ugovor o radu«.

Stavci 5. i 6. mijenjaju
se i glase:

»(5) Uvjeti za
nesmetano obnašanje dužnosti povjerenika radnika za zaštitu na radu i njihovih
koordinatora osiguravaju se u skladu s odredbama Zakona o radu kojima se
uređuju uvjeti za rad članova radničkih vijeća s tim da povjerenici za zaštitu
na radu i koordinatori imaju pravo na naknadu plaće za najmanje 4 sata tjedno
bez mogućnosti prava ustupanja drugome radnih sati osim ako se kolektivnim
ugovorom drugačije ne uredi.

(6) Poslodavac,
radničko vijeće i sindikat, odnosno sindikati mogu posebnim sporazumima
regulirati i druga specifična pitanja vezana za broj povjerenika u izdvojenim
mjestima rada, koordinatora za zaštitu na radu, plaće, primanja i ostala
materijalna prava kao i izostanak s rada radi osposobljavanja (tečajevi, seminari,
sastanci i sl.).«

Članak 23.

U članku 72. stavak 2.
mijenja se i glasi:

»(2) Poslodavac je
obvezan izvijestiti inspekciju rada o ozljedi na radu koja je za posljedicu
imala izostanak radnika s rada tri ili više dana.«

Iza stavka 2. dodaju se
novi stavci 3. i 4. koji glase:

»(3) Smatrat će se da
je poslodavac izvršio obvezu iz stavka 2. ovoga članka ako je u roku od 30 dana
od dana nastanka ozljede izvijestio Hrvatski zavod za zdravstveno osiguranje.

(4) Hrvatski zavod za zdravstveno osiguranje dužan
je u roku od 30 dana izvijestiti ministarstvo nadležno za rad i tijelo nadležno
za poslove inspekcije rada o svakom utvrđenom slučaju profesionalne bolesti.«

Dosadašnji stavak 3.
postaje stavak 5.

Članak 24.

U članku 74. stavku 1.
podstavak 1. mijenja se i glasi:

»– glavni projekt
izrađen prema posebnom propisu iz kojeg je vidljiva primjena osnovnih pravila
zaštite na radu za građevinuili dio građevineu trenutku
korištenja,«.

U stavku 2. iza
podstavka 2. dodaje se novi podstavak 3. koji glasi:

»– strojevima i uređajima
s povećanim opasnostima koje koristi,«.

Dosadašnji podstavci 3.
i 4. postaju podstavci 4. i 5.

Članak 25.

Iza članka 75. dodaje
se članak 75.a koji glasi:

»Članak 75.a

(1) Obveze poslodavaca
iz ovog poglavlja na odgovarajući način se odnose na rad kod kuće radnika ili
drugom prostoru koji nije prostor poslodavca.

(2) Ministar nadležan
za rad propisat će minimalne obveze poslodavca vezano za rad na izdvojenim
mjestima iz stavka 1. ovoga članka, a naročito glede nabave, ispitivanja i održavanja
strojeva, osiguranja potrebnih zaštitnih sredstava te osposobljavanja radnika
za rad na siguran način.«

Članak 26.

U članku 79. stavak 1.
mijenja se i glasi:

»(1) Poslodavac, njegov
ovlaštenik ili stručnjak zaštite na radu moraju obavijestiti radnika o svim promjenama
u radnom procesu koje utječu na njegovu sigurnost i zdravlje.«

U stavku 2. iza riječi:
»zaštite na radu« briše se točka i dodaju riječi: »i zbog takvog postupanja ne
smije biti doveden u nepovoljniji položaj«.

Članak 27.

U članku 82. dodaje se
stavak 2. koji glasi:

»(2) Ministar nadležan
za rad propisat će ovisno o vrsti djelatnosti najmanji broj sati koje
poslodavac mora ugovoriti sa zdravstvenom ustanovom koja obavlja poslove
djelatnosti medicine rada, odnosno sa specijalistom medicine rada u privatnoj
praksi.«

Članak 28.

U članku 91. stavak 4.
mijenja se i glasi:

»(4) Ministar nadležan
za rad propisat će uvjete pod kojima pravne osobe iz stavka 1. mogu dobiti
ovlaštenja za obavljanje pojedinih poslova zaštite na radu, postupak izdavanja
i prestanka ovlaštenja te tijela i način vođenja evidencije izdanih
ovlaštenja.«

Članak 29.

U članku 92. stavak 2.
mijenja se i glasi:

»(2) Ministar nadležan
za rad propisat će uvjete pod kojima fizičke osobe iz stavka 1. mogu dobiti
ovlaštenja za obavljanje pojedinih poslova zaštite na radu, postupak izdavanja
i prestanka ovlaštenja te tijela i način vođenja evidencije izdanih
ovlaštenja.«

Članak 30.

U članku 93. stavak 2. mijenja se i glasi:

»(2) Investitor ili projektant je obvezan uz
glavni projekt dostaviti elaborat zaštite na radu koji obuhvaća i razrađuje
način primjene propisa zaštite na radu u glavnom projektu.«

U stavku 3. riječi: »Prikaz tehničkih rješenja«
zamjenjuje se riječima: »Elaborat zaštite na radu koji se odnosi na sve
pojedinačne projekte kojima se daje tehničko rješenje građevine«.

Podstavak 4. mijenja se i glasi:

»– ergonomsku prilagodbu mjesta rada ako je na
njemu predviđen rad osobe s invaliditetom,«.

Iza podstavka 4. dodaje se novi podstavak 5.
koji glasi:

»– tehnička rješenja koja omogućuju pristup
osobi s invaliditetom građevini sukladno posebnom propisu.«.

Dosadašnji podstavci 5. i 6. postaju podstavci
6. i 7.

U dosadašnjem podstavku 7. koji postaje
podstavak 8. riječi: »tehničkoj dokumentaciji« zamjenjuju se riječima: »glavnom
projektu«.

Stavak 4. se briše.

Članak 31.

U članku 94. stavku 1. riječ: »suglasnost«
zamjenjuje se riječima: »potvrdu o usklađenosti glavnog projekta s propisima
zaštite na radu«.

U stavku 2. riječi: »projektnoj dokumentaciji«
zamjenjuju se riječima: »glavnom projektu«.

U stavku 3. riječ: »dokumentacije« zamjenjuje se
riječima: »glavnog projekta«.

Iza stavka 3. dodaje se novi stavak 4. koji
glasi:

»(4) Potvrdu iz stavka 1. ovoga članka, odnosno
rješenje kojim se odbija izdavanje potvrde, tijelo nadležno za poslove inspekcija
rada, odnosno njegov ovlašteni stručni predstavnik dužan je izdati u roku od 30
dana od dana primitka urednog zahtjeva investitora, odnosno projektanta.«

Dosadašnji stavak 4.
postaje stavak 5.

Članak 32.

Članak 95. mijenja se i
glasi:

»(1) U povjerenstvu za
tehnički pregled izgrađene građevine namijenjene za rad, u postupku izdavanja
uporabne dozvole sudjeluje tijelo nadležno za poslove inspekcije rada, odnosno
njegov ovlašteni predstavnik.

(2) Tijelo nadležno za
poslove inspekcije rada, odnosno njegov stručni ovlašteni predstavnik neće dati
pozitivno mišljenje o uporabi građevine ako u tijeku rada povjerenstvo za
tehnički pregled utvrdi da građevina namijenjena za rad nije glede zaštite na
radu izgrađena u skladu s glavnim projektom za kojeg je izdana potvrda sukladno
članku 94. stavku 1. ovoga Zakona.

(3) Tijelo nadležno za poslove inspekcije rada
može u određenim slučajevima ovlastiti stručnu ustanovu, odnosno trgo­vačko
društvo da sudjeluje u radu povjerenstva za tehnički pregled.«

Članak 33.

U članku 99. stavku 1. riječi: »s povećanim
opasnostima« brišu se.

Stavak 2. mijenja se i glasi:

»(2) Uvoznik, odnosno trgovačko društvo koje
stavlja u promet uvozne strojeve i uređaje dužno je osigurati upute iz stavka
1. ovoga članka na hrvatskom jeziku.«

Iza stavka 2. dodaje se
novi stavak 3. koji glasi:

»(3) Uvoznik, odnosno
trgovačko društvo koje stavlja u promet uvozne strojeve i uređaje s povećanim
opasnostima dužan je od ovlaštene ustanove ili trgovačkog društva pribaviti
ispravu da je stroj, odnosno uređaj proizveden u skladu s međunarodnim
konvencijama, tehničkim normativima i hrvatskim normama iz područja zaštite na
radu.«

Dosadašnji stavci 3. i
4. postaju stavci 4. i 5.

Članak 34.

U članku 102. dodaju se stavci 2., 3. i 4. koji
glase:

»(2) Odredbe o nadzoru nad provedbom odredaba
ovoga Zakona odnose se i na nadzor vezan za rad kod kuće i na izdvojenim
mjestima rada.

(3) Radi obavljanja
nadzora inspekciji mora biti omogućen ulaz u prostorije u kojima se obavlja rad
na izdvojenim mjestima rada.

Inspektor će zabraniti
obavljanje poslova ukoliko:

– se ne omogući ulaz u
prostorije u kojima se obavlja rad na izdvojenim mjestima rada,

– se ne izvrši izvršno
rješenje inspektora,

– se poslovi ne
obavljaju sukladno propisima zaštite na radu.

Ukoliko inspektor utvrdi
da nedostaci u primjeni propisa zaštite na radu ne utječu štetno na život i
zdravlje radnika i drugih osoba u prostoru i da se nedostaci mogu ukloniti, u
roku do 30 dana izdat će rješenje o otklanjanju nedostataka.

(4) Pri obavljanju
inspekcijskog nadzora na mjestima rada inspektor će obaviti nadzor i na
okolnosti zaštite života i zdravlja drugih osoba koje borave u prostorijama u
kojima se obavlja rad na izdvojenim mjestima rada.«

Članak 35.

U članku 103. stavku 1.
podstavku 1. riječi: »projektnu dokumentaciju« zamjenjuju se riječima: »glavni
projekt«.

U podstavku 2. iza
riječi: »ako« riječi: »u posebnom dijelu projektne dokumentacije ne izradi
prikaz tehničkih rješenja za primjenu propisa« zamjenjuju se riječima: »uz
glavni projekt ne dostavi elaborat«.

Članak 36.

U članku 104. stavku 1.
podstavku 3. riječi: »s povećanim opasnostima« brišu se.

Članak 37.

U članku 105. stavku 1.
podstavci 1. i 2. mijenjaju se i glase:

»– ako za strojeve i
uređaje ne osigura upute na hrvatskom jeziku (članak 99. stavak 2.),

– ako ne pribavi
ispravu da je stroj ili uređaj s povećanim opasnostima proizveden sukladno međunarodnim
konvencijama, propisima zaštite na radu, odnosno odgovarajućim normama (članak
99. stavak 3.),«.

Članak 38.

U članku 103., 104., 105., 106., 107., 108. i
109. riječ: »15.000« zamjenjuje se riječju: »10.000«.

Članak 39.

U članku 108. stavku 1. podstavku 2. brišu se
riječi: »i ako je ne dostavi na potvrdu inspekciji rada«.

Podstavak 6. mijenja se i glasi:

»– ako ne ugovori obavljanje poslova zaštite na radu
s jednim ili više stručnjaka za zaštitu na radu, odnosno ovlaštenom pravnom
osobom sukladno stanju zaštite na radu te stupnju opasnosti utvrđenog procjenom
(članak 20. stavak 1.),«.

Podstavak 12. mijenja se i glasi:

»– ako ne provode osposobljavanje sukladno
odredbama članka 28. ovoga Zakona,«.

U podstavku 13. iza riječi: »radu« dodaju se
riječi: »za vrijeme radnog vremena i na trošak poslodavca«.

Podstavak 16. mijenja se i glasi:

»– ako u propisanim rokovima ne izvijesti
povjerenike radnika i radničko vijeće o mjerama koje će poduzeti radi unapređivanja
sigurnosti i zaštite zdravlja te ako za svaku težu, skupnu ili smrtnu ozljedu
na radu ne pozove na uviđaj povjerenika radnika za zaštite na radu (članak 33.
stavak 1. i 3.),«.

Članak 40.

U članku 109. stavku 1. iza podstavka 5. dodaje
se novi podstavak 6. koji glasi:

»– ako se kod planiranja i uvođenja novih
tehnologija i opreme ne posavjetuje s radnicima, odnosno povjerenicima radnika
o njihovom utjecaju na sigurnost i zdravlje radnika (članak 42.a),«.

Dosadašnji podstavak 7. briše se, a umjesto
njega dodaju se novi podstavci 8. i 9. koji glase:

»– ako ne osigura da sredstva rada i osobna
zaštitna sredstva koja se koriste budu u ispravnom stanju (članak 43. stavak 2.
do 4.),

– ako ne osigura da pristup područjima s
posebnim opasnostima i štetnostima imaju samo radnici koji su dobili odgo­varajuće
upute (članak 43. stavak 5.),«.

Dosadašnji podstavci 8., 9., 10., 11, 12. i 13.
postaju podstavci 10., 11., 12.,13., 14. i 15.

Dosadašnji podstavak 14. briše se, a umjesto
njega se dodaje novi podstavak 16. koji glasi:

»– ako ne imenuje koordinatora za zaštitu na
radu na zajedničkom privremenom radilištu odnosno ako koordinator ne organizira
suradnju između poslodavaca izvođača te ako ne vodi dnevnu evidenciju poslodavaca
izvođača i njihovih radnika (članak 57. stavak 3. do 6.)«.

Dosadašnji podstavci 15., 16., 17. i 18. postaju
podstavci 17., 18., 19. i 20.

Iza podstavka 20. dodaje se novi podstavak 21.a
koji glasi:

»– ako ne izvijesti inspekciju rada o ozljedi na
radu koja je za posljedicu imala izostanak radnika s rada tri ili više dana
(članak 72. stavak 2.).«

Članak 41.

U članku 111. stavku 1. podstavak 1. se mijenja
i glasi:

»– ako u slučaju smrtne ili kolektivne ozljede
na radu ne sazove sjednicu odbora zaštite na radu u roku od 48 sati od nastanka
ozljede (članak 68. stavak 3.)«.

Podstavak 4. briše se. Dosadašnji podstavci 5. i
6. postaju podstavci 4. i 5.

Iza podstavka 5. dodaje se novi podstavak 6.
koji glasi:

»– ako radnika koji je odbio raditi u slučaju neposredne
opasnosti po život i zdravlje dovede u nepovoljniji položaj (članak 79. stavak
2.)«.

Iza podstavka 7. dodaje se novi podstavak 8.
koji glasi:

»– ako ne ugovori obavljanje poslova sa
zdravstvenom ustanovom koja obavlja djelatnost medicine rada odnosno sa
specijalistom medicine rada u privatnoj praksi (članak 82. stavak 2.).«

Članak 42.

U članku 112. iza riječi: »100« brišu se riječi:
»do 300«. Dodaje stavak 2. koji glasi:

»(2) Za prekršaj iz stavka 1. podstavak 1. do 5.
kaznit će se i neposredno nadređena odgovorna osoba novčanom kaznom od 500,00
kuna.«

Članak 43.

U glavama, poglavljima i člancima Zakona o
zaštiti na radu (»Narodne novine«, br. 59/96. i 94/96.) riječ: »zaposlenik« u
određenom broju i padežu zamjenjuje se riječju: »radnik« u odgovarajućem broju
i padežu; riječ: »objekt« u određenom broju i padežu zamjenjuje se riječju:
»građevina« u odgovarajućem broju i padežu; riječ: »izgradnja« u određenom
broju i padežu zamjenjuje se riječju: »građenje« u odgovarajućem broju i padežu
riječi: »inspekcija rada« u određenom broju i padežu zamjenjuje se riječima:
»tijelo nadležno za poslove inspekcije rada« u odgo­varajućem broju i padežu:
riječi: »gospodarski prijestup« u određenom broju i padežu zamjenjuje se
riječju: »prekršaj« u odgovarajućem broju i padežu.

Članak 44.

(1) Ministar nadležan za rad donijet će propise
iz članka 8., 25., 27., i 29. ovoga Zakona u roku od šest mjeseci od dana
njegovog stupanja na snagu.

(2) U roku iz stavka 1. ovoga članka ministar
nadležan za rad donijet će nove propise u skladu s ovim Zakonom koji nisu
doneseni na temelju članka 113. Zakona o zaštiti na radu (»Narodne novine«, br.
59/96.), a umjesto njih primjenjuju se propisi doneseni na temelju ranijih
zakona kao pravna pravila.

Članak 45.

Dosadašnja stečena prava ovlaštenika u pogledu
osposobljavanja iz članka 26. koja su postojala do dana stupanja na snagu ovoga
Zakona priznavat će se nakon stupanja na snagu ovoga Zakona.

Članak 46.

Poslodavci su dužni osnovati središnji odbor
zaštite na radu iz članka 19. ovoga Zakona u roku od šest mjeseci od dana
njegovog stupanja na snagu.

Članak 47.

Povjerenik radnika za zaštitu na radu koji je u
skladu s odred­bama članka 69. Zakona o zaštiti na radu (»Narodne novine«, br.
59/96. i 94/96.) biran ili imenovan, ostaje povjerenik za vrijeme za koje je
biran ili imenovan i nakon stupanja na snagu ovoga Zakona.

Članak 48.

Ovlašćuje se Odbor za zakonodavstvo Hrvatskoga
sabora da utvrdi i izda pročišćeni tekst Zakona o zaštiti na radu.

Članak 49.

Ovaj Zakon stupa na snagu danom objave u
»Narodnim novinama«.

Klasa: 115-01/03-01/01
Zagreb, 14. srpnja 2003.

HRVATSKI
SABOR

Predsjednik
Hrvatskoga sabora
**Zlatko** **Tom****či****ć,** v. r.

Zakon, NN 114/2003-1575